钦定古今图书集成/明伦汇编/闺媛典/第067卷 > 杨子善妻徐氏
## 钦定古今图书集成/明伦汇编/闺媛典/第067卷 > 杨子善妻徐氏

按《常山县志》：“徐氏，名玉姑，观音阁下杨子善妻，塘沿
杰女也。隆庆六年闰二月夜，有盗数人斩一首囊之，
自南门圮城下，入子善家，呼之出，擒缚外庭。徐氏与
其妾仓卒不知其故，尚在室中。盗挈所囊首至门，胁之曰：‘此汝夫也。汝可疾从吾，否则与汝夫同死矣’。徐
氏度不能免，使妾以好言款贼，而身则急趋出后门”，
投井死。贼去，索徐，莫知所向，黎明，见尸浮井中。兵巡
道戒县大索贼，巡捕官无以塞命，谋托诸奸以自解。
士民不平，集二十馀人，操文刑牲祭之，然后巡捕之
谋不行，而徐节始暴。